LidanRubinov/Halacha-QA huggingface dataset:
שאלה: קשירה לפני החופה: אנו נשואים 12 שנים ללא ילדים. והאמת היא גם ללא הצלחה ונחת הציעו לנו הצעה שניכתבה בספר החסידים שמיוחס לרבי יהודה החסיד להתגרש ולהתחתן שוב מיד. השאלה היא האם ניתן לעשות כך אבל מיד להיתחתן שוב או האם יש זמן שצריך לחכות אחרי הגירושים.? בזמן החופה היו רבה מאוד טעויות בזמן החופה, בידי כתובה 3 שניסנו לתקן אך הרבנים טעו בכול כתובה מחדש כמו שאמרתי מרגע החתונה שום הצלחה לא הייתה לנו גם לא קטנה בזמן החופה היו הרבה אנשים כעוסים כול אחד מסיבותיו שלו עלינו שמעתי שאסור לעשות שום קשר בחתונה, לצערי חברה שלי דקות לפני החופה ביצעה קשר חזק מאחורי גבי עם פיסת בד לבנה שכיסתה את כתפיי בשוגג.אשמח לתשובה. ושנה מבורכת
תשובה: וברכת ד  אין צורך לחכות אלא מיד מתחתנים. אולם לא נהגו לעשות כן, מחשש שמא האיש לא ירצה להחזיר גרושתו ורק ירצה להפטר מהכתובה. על כן אין למהר לעשות כן. כמו כן יש לדעת האם האיש הוא כהן כי אז אין לעשות מחזיר גרושתו. באופן כללי אין צורך ללכת בדרך זו שלא ידוע האם התועלת בה מרובה, או להמשיך בתפילה לקב"ה ובסיוע על ידי מכון פוע"ה. שאר הבעיות שהוזכרו יכולות להפתר על ידי ת"ח גדולים הבקיאים בדיני כתובות, שיכולים בודאי לכתוב כתובה חדשה. אבל לא לגשת לרב שאיננו בקיא בדינים אלו. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: נוסח התפילה: כיצד ניתן להמשיך ולבקש במוסף של שבת "שתעלנו בשמחה לארצנו" והרי ב"ה זכו רוב עם ישראל לעלות חזרה לארצם וגם אלה שלא עלו לפחות יש להם את אפשרות לעלות! מדוע ממשיכים לבקש דבר שהקב"ה כבר קיים? ולא ארחיב כאן אך בקשה דומה מצינו גם בתפילה לשלוש רגלים שםצהבקשה ארוכה ומפורטת עוד יותר ונראה שאינה רלוונטית.
תשובה: בנוסח התפילה אנו מבקשים בלשון רבים. העניין הוא מהותי. אני לא מתפלל ומבקש רק על עצמי, אלא גם על הכלל. כל ישראל ערבים זה לזה. יש חלק ניכר מעם ישראל שעדיין לא עלה לארץ, אלא נמצא בגלות. בתפילה זו אנו מכוונים על אחינו שבגולה. על אותו משקל אנו אומרים בהגדה של פסח: "השתא הכא, לשנה הבאה בארעא דישראל". תרגום: השנה כאן, לשנה הבאה בארץ ישראל. האם איננו בארץ ישראל כבר השנה? אלא שאנו מכוונים באמירותינו על אחינו שלא זכו לעלות לארץ. (התשובה ניתנה מהרב יהודה ישרים) רבני ורבניות בית הלל עונים לשו"ת גם בפייסבוק -
שאלה: אתר בשבת: רציתי לשאול מספר שאלות בנוגע להפקת רווחים מאתר בשבת. ברצוני לפתוח אתר אינטרנט אשר אוכל להפיק רווחים באמצעות הטמעת פרסומות בתוכו. ולהלן השאלות: 1. אם קהל היעד הוא יהודים, יש איסור להשאיר את האתר פתוח בשבת עם הפרסומות? ואם אוריד את הפרסומות ולא יהיה לי רווח בשבת, אוכל להשאיר את האתר פתוח? אציין בזאת שסגירת האתר בשבת עלולה לפגוע בדירוגו ובאיכותו. 2. אם קהל היעד הוא בעיקר לגויים, האם אוכל להשאיר את האתר עם הפרסומות בשבת? צריך לחשוש מהאחוז הקטן של היהודים שעלולים להיכנס לאתר? אסף.
תשובה: וברכת ד  יש לסגור את האתר בשבת. בין אם נשארים או מורידים את הפרסומות, אלא א"כ אין לך כל הנאה מכניסת המשתמשים, שעושים זאת מעצמם ולא לטובתך. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: אין לי על מה לדבר עם חברים בישיבה: אני לומד בשיעור ב בישיבה גבוהה וכל פעם שאני נפגש עם חברים מהמחזור מהישיבה תיכונית וכשאני יושב בארוחות עם חבר ה מהשיעור שלי אני מרגיש שאני פשוט יושב ולא מדבר איתם כי אין לי על מה, על מה אני אמור לדבר איתם איך אני פותח בשיחה איתם? חוץ ממה נשמע איך בישיבה אה הכל ר יופי וכאן נגמר כל השיחה,איך אני לוקח את זה הלאה,אני כן חברותי,אבל אני מרגיש שאני רוצה לדבר איתם דברים רציניים,שיחות עומק ואני לא יודע איך?
תשובה: לך התופעה שאתה מתאר, מאד מוכרת אצל בחורי ישיבות. יש שקיעה מאד מבורכת בלימוד מצד אחד, אבל מצד שני, לפעמים היא יכולה לגרום לרתיעה מדיבורים  סתמיים  וממילא לשתיקה רועמת. בדרך כלל, העצה היא לשתף בחויות שלך מנקודת המבט שלך. שמעת שיעור מסוים שהוביל אותך לחשוב על משהו ביחס לעצמך, מישהו אמר לך משפט שגרם לך לחשוב על משהו. העיקר הוא לשתף במחשבות שלך - לא לצטט שיעורים של רבנים - זה הם לא צריכים ממך. באותה מידה, אפשר גם לשתף ברגשות - אחותך מתחתנת וזה גורם לך לחשוב על. סבא שלך חולה (חס וחלילה) וזה מעורר אותך לתהיה ביחס ל., לפעמים אנשים מעצמם מספרים על חויותיהם ואז אפשר לשאול שאלות ולהתענין במה שהם חווים אכן, חשוב לזכור שלפעמים יש באמת פער בין אנשים ואי אפשר לדבר את אותן שיחות עם כל האנשים. לעיתים באמת יש שתיקה מביכה, וגם זה חלק בלתי נמנע מסעודות משותפות בין חברים (הסופר אפרים קישון אפילו כתב סאטירה על הנושא הזה). מקוה שהועלתי מעט, טוביה tsbias1 gmail.com
שאלה: כלי לומינארק מזכוכית: ברצוני לשאול שאלת המשך לתשובה שקיבלתי ממך המפורטת מטה. שאלתי היא: מה בדבר כלי לומינארק שעשויים זכוכית צבעונית, כמו הכלים המופיעים בקישור? כלי לומינארק מזכוכית אנחנו נוהגים להשתמש בביתנו בכלי זכוכית גם לבשרי וחלבי. רציתי לשאול האם הכלים של חברת לומינארק (LUMINARC), שעשוים מזכוכית מחוסמת, יכולים לשמש באותו אופן על פי אותו מנהג. שבת תוכן התשובה: יש לכלים אלו דין של כלי זכוכית.
תשובה: אינני יודע כיצד מכניסים את הפיגמנטים של הצבע לכלים, אבל עד כמה שידוע לי, לא מצאנו בפוסקים חילוק בכלי זכוכית בין כאלו שקופים לאלו שיש בהם צבע. לכולם דין אחד.
שאלה: נידה: רציתי לשאול בנושא נידה, המחזור שלי ארוך מהרגיל שזה אומר שהוא יכול להמשך8-9 ימים ורק לאחר מכן אני מתחילה לספור את ה7 נקיים. האם במצב כזה יש הלכות מיוחדות שמאפשרות לקצר את הספירה?.
תשובה: וברכת ד  יש עוד מספר שאלות שצריך לשאול, אבל כדאי לפנות למכון פוע"ה בירושלים, הם יתנו לך עצה רפואית והלכתית כיצד לקצר את הימים. בשורות טובות בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: חוסר מזל והצלחה בחיים:, אני בחורה בת 21, ומאז שירותי בצבא אני מרגישה שאין לי מזל והצלחה פשוט! לא מתמקמת בבסיס אחד. וכיום שאני משוחררת כמעט שנה לא מצליחה להחזיק בעבודה יותר מחודשיים, לא גם כי אני לא רוצה, אלא כי ככה יוצא. פעם מובטלת פעם מועסקת. מצבי הכלכלי גם לא זוהר בכלל. וגם מבחינת הזוגיות עד שנכנסתי לקשר והתאהבתי פתאום התגלה לי שיש קרבה ועד היום הסיפור הזה מתסכל אותי. רב יקר אולי יש לך עצה בשבילי? תפילות שאני צריכה לקרוא? בבקשה משהו שרק יעזור אני מרגישה שאני שוקעת עמוק ולא מצליחה לצאת. הכל רע מסביבי שום דבר לא הולך.,
תשובה: לך. עצוב לי לשמוע כמה את מרגישה לא טוב ולא נוח, וכאילו "לא הולך" לך. את יכולה לפנות אל הקב"ה בכל שעה ביום, ולבקש ממנו את מה שאת רוצה, במילים שלך, עם כל הכאב שלך. אבל אני רוצה להציע לך משהו נוסף: תקשיבי לקול הפנימי שלך. לכי לעשות את מה שאת אוהבת ורוצה. זה יתן לך מצב רוח טוב, ותחושת הצלחה, במקום הרגשת ה"פספוס" ואי ההצלחה, והרגשות אלה יכולים "להרים" אותך לעבר חלומותייך. בהצלחה!!!!!!!!!!!!
שאלה: ירק שאינו גוש קטיף: במעון של ביתי מכניסים להם לתפריט פטרוזיליה שאינה גוש קטיף (וגם ללא שום כשרות). כמה שניסיתי לדבר על ליבם ללא הועיל, המבשלת שם משרה את הירק במי מלח. שאלתי היא האם ניתן לעשות משהו עם ירק זה (להשרות אותו עם סבון וכד ) וכך זה יכשיר אותו או שלגמרי אין מה לעשות במקרה זה. יום טוב.
תשובה: באופן עקרוני, מאוד חשוב לבדוק שלחברת ההסעדה של הגנים ובתי הספר תהיה תעודת כשרות שמשהו ישגיח ויבדוק שכל הבישולים נעשים כראוי. אם מבשלים במעון, צריך לפנות לגוף שמפעיל את המעון ולדרוש שיהיה פיקוח כשרותי ראוי על המזון שאוכלים הילדים, כך תזכי את כל ילדי המעון באוכל כשר. שהרי מעבר לעניין של הפטרוזיליה ייתכן ויש עוד ענייני כשרות שאת לא מודעת אליהם. לגבי הפטרוזיליה אם משרים אותה במי מלח מספר דקות ושוטפים היטב במים זורמים ניתן לסמוך על כך שהיא כשרה הבעיה היא שבכמויות גדולות זו טרחה גדולה ויש צורך לוודא שעושים זאת כראוי. ברכה והצלחה. ירון דוראני.
שאלה: חוט דנטלי: האם חוט דנטלי בטעם מנטה צריך כשרות?
תשובה: אין צורך בכשרות.
שאלה: שינוי שם משפחה: שמי ידין שדה כך כולם קוראים לי אבל ביגלל שלא מאט אנשים אמרו לי ששמי עושה מזל רע היגלל שזה דין אז אני מעונין לשנות את שמי ל ידין יוסף שיוסף יהיה משפטי אז השאלה שלי הם זה מותר? או שיש דרך אחרת לסלק תמזל הרע שלי לך הרב
תשובה: שמו של אדם מאוד משמעותי עבורו שהרי זו זהותו וחלק מהגדרתו החברתית, כמובן שאם לאדם קשה עם שמו שניתן לו על ידי הוריו הוא יכול לשנות. אולם, אם אין סיבה משמעותית לשינוי השם אין צורך לעשות שינוי. הסיבה שאתה העלתה והיא שינוי המזל הרע אינה סיבה כל כך טובה לדעתי מכמה היבטים: את שמו של האדם עושה האדם עצמו, כלומר אם הוא אדם טוב מוסרי וירא שמים עליו נאמר טוב שם טוב משמן טוב, זה לא תלוי במזל וכדומה, שאנו בני תורת משה לא מנהלים את חיינו לפיו. כאשר אדם תולה את יהבו בכוחות שנמצאים מחוצה לו הוא לא עושה את תפקידו בעולם, זה גורם לעצלות ולזילות כוח האדם במציאות וממילא גם חייו לא ישתנו בעקבות כך. כל השפה הזו של שמות ומזלות מאוד בעייתית וכדאי מאוד להתרחק ממנה מאוד מאוד. ולסיום אצרף לך מדרש יפה שעוסק בשמות. מדרש תנחומא (ורשא) פרשת ויקהל סימן א שלשה שמות נקראו לו לאדם, אחד מה שקוראים לו אביו ואמו, ואחד מה שקוראין לו בני אדם ואחד מה שקונה הוא לעצמו, טוב מכולן מה שקונה הוא לעצמו ברכה והצלחה. ירון דוראני.
שאלה: מיתת צדיקים מכפרת: הרב "ובחבורתו נרפא לנו" - הרעיון של מיתת צדיקים מכפרת איננו זר ליהדות, אך רציתי להבין מה ההבדל המהותי בין הרעיון הזה אצלנו ולהבדיל בנצרות? נאמר לי שההבדל הוא שאצלנו משמעות הדבר היא שאדם יכול לקחת יסורים של אדם אחר מתוך הקשר שקיים בין בני אדם - מעין ערבות הדדית ואילו בנצרות להבדיל הרעיון הוא ש"אל" מכפר ואז זה "מיסטי" ולכן פגאני. אני מבינה את זה בכללי אבל אשמח שהרב יעזור לי לחדד ולהבין יותר לעומק את ההבדל המהותי. שהרי - כיצד יש צדק ברעיון של מיתת צדיקים מכפרת? נניח שאדם חטא ולא עשה תשובה - מדוע שסבלו של אדם אחר יכפר לו? מה בעצם ההבדל המהותי בין שתי הגישות? מעבר לכך - האם אפשר להבין את הפסוק הזה באופן אחר או שאכן הכוונה שעם ישראל סובל עבור עוונות האומות וכיצד יש להבין זאת? מכל הלב.
תשובה: איני בטוח שניתן לתרגם את רעיון הכפרה בכלל, ובפרט את רעיון מיתת צדיקים מכפרת, לשפה ראציונלית, ולנסות ולהשוות בין תפיסות שונות של מיתת צדיקים מכפרת. ניתן לנסות ולגשש. נראה כי קביעה זו מתחילה ראשית בעובדה שיש על מה לכפר, לאמור: שחטא יוצר מציאות מכתימה של העולם, שחברה שאינה מתוקנת או שמטמאת את הקודש מחוללת בעולם דבר מה מקולקל, שצריך לכפר עליו, לאמור: לנקות אותו, ולהסיר אותו מן העולם. הכפרה נעשית בדרכים שונות. אחת הדרכים היא מיתת צדיקים, שמביאה צער וכאב בעולם, אותו חשים גם אלה שעשו תשובה וגם אלה שלא עשו תשובה, וכאב זה עצמו הוא המסלק חלק מחותמו של החטא בעולם, ומכפר על עם ישראל. אני לא יודע להשוות את הדברים לנצרות, גם כי איני יודע דבר משמעותי על הנצרות, וגם בשל העובדה שכאמור קשה לתרגם את מושג הכפרה למונחים ראציונליים. היא נמצאת מעליהם.
שאלה: דבש: קיבלנו כשי לחג צנצנת גדולה של דבש. על הצנצנת לא כתוב בכלל מהו מקור הדבש ולא מופיעה תווית כלשהי עם שם היצרן. האם מותר לאכול הדבש?
תשובה: ישנם זיופים בכשרות בדבש ולכן יש על מה לחשוש. אבל גם אם אין כיתוב הכשר על הדבש יש עדיין בדרך כלל שם של החברה המוכרת את השי למעסיקים או לאנשים פרטיים ויתכן שניתן לבדוק את הכשרות של הדבש דרכם.
שאלה: אמונה: איך הגיוני שה ברא את האור והחושך ואת המים והיבשה ואת הצמחים לפני שברא את השמש הירח והכוכבים?
תשובה: למה זה לא הגיוני? המים והיבשה לא זקוקים לאור השמש. ולגבי הצמחים- כמו שה  יכול היה לומר "תוצא הארץ דשא עשב." ויצא מהארץ דשא עשב (וזה נשמע לי לחלוטין לא "הגיוני", כי ההגיון שלי לא קולט בכלל איך זה שפתאום יוצאים מהאדמה צמחים לאלפי מינים וסוגים צבעים וגדלים.), כך יכול היה הקב"ה, עד שהשמש נבראה, לדאוג בצורה חלופית (לא "הגיונית" אלא "ניסית") לחילוף החומרים של הצמחים (הפוטוסינתזה) ואני מניח שזה מה שהיה. האור והחושך שנבראו ביום הראשון, אינם האור והחושך שאנו מכירים, שהאור עשוי מגלים או פוטונים או פוטונים המתנהגים כמו גלים. זה היה אור אחר לגמרי, שמקורו היה אחר לגמרי מאשר הגזים הלוהטים של השמש.
שאלה: כנימות באתרוגים: בעז"ה הכנתי סלט פירות מאתרוג (בין השאר) השאלה האם נאסר מחמת חשש כנימות וחרקים (שלא נבדק כנדרש) או שהוא הותר. (ראיתי שהגרש"ז בתחילה אמר שאין חשש כנימות אך אח"כ ששמע שהחזו"א מחמיר אף הוא חשש אך השאלה מה הדין כיום?) ישר כח גדול ו ואשריכם על כל הפעילות שלכם צבי
תשובה: היום יש הסכמה בין הרבנים העוסקים ומתמחים בהלכות חרקים במזון לאסור כנימות. אולם האתרוגים הנמכרים בשוק ארבעת המינים הינם כמעט תמיד נקיים ולכן איני רואה סיבה לחשוש. ובכל אופן אם אתה עדיין לא רגוע ותרצה ניתן להוציא כמה חתיכות של אתרוג מתוך הסלט ולבדוק אותם.
שאלה: שמירת נגיעה: יש לי שאלה שאני מתעסקת בה כבר הרבה זמן. לפני כחצי שנה הכרתי את חבר שלי, בתחילת הקשר הוא שאל אותי אם אני שומרת נגיעה ועניתי לו שכן. הוא אמר לי שהוא לא- אבל ממני הוא כן שמר נגיעה, ולאט לאט הוא התחיל לשמור נגיעה גם מבנות אחרות. עד עכשיו שמרנו נגיעה והלך לנו ממש טוב! אני כבר בשלב שאני מוכנה להתחתן ואמרתי לו את זה. הוא אמר לי שהוא קרא פסק הלכה שאומר שלא כדאי להתחתן לפני שהוא משתחרר מהצבא (שזה עוד שנתיים) כי זה גורם עוול לאישה, לו זה מאוד חשוב לא להתחתן לפני שהוא מסיים את הצבא,מבחינתי זה ר להתחתן לפני שהוא מסיים את הצבא. לי זה מאוד חשוב העניין של שמירת נגיעה עד החתונה, ומבחינתו אפשר להקל טיפה בנושא כי זה קשה להישאר במצב הזה שנתיים. אני לא יודעת מה לעשות? שנינו לא מתכוונים להתפשר על העקרונות שלנו, אבל גם לא מסוגלים להישאר יותר במצב הזה. אשמח לקבל תשובה מפורטת.
תשובה: ב"ה, אשמח לעזור בפלפון 052-7710491 דני ארגמן
שאלה: מחשבה: אם אני חושבת על דבר מצווה-ללכת אולי למקום מסויים, אבל בלי להגיד את זה, יש בעיה אם בסוף לא אלך?
תשובה: אם כוונתך לנדר הרי שאין כאן נדר, ומחשבה טובה ה  מצרפה למעשה. רצוי לרוץ למקומות מצווה. אין איסור לא ללכת. חיים רטיג, ישיבת בינות רעננה.
שאלה: כשרות בחו  ל: אשתי ואני טסים מחרתיים לאיטליה. לפי אתר חב"ד רומא לא ניתן לשתות חלב באיטליה כיוון שאין זה חלב ישראל ולכן מציינים שיש לשתות חלב עמיד תוצרת ישראל. אנחנו לא נוהגים לשמור חלב ישראל, האם מותר לנו לשתות חלב פרה רגיל שנמכר בחנויות? מראש, אבי
תשובה: כן. חלב רגיל ללא תוספות. (התשובה ניתנה מהרב אשר פויכטוונגר). הערת אגב מצוות בית הלל: אתר שמציג מאכלים כשרים בחו"ל רבני ורבניות בית הלל עונים לשו"ת גם בפייסבוק -
שאלה: פירוש מילה בתפילה: מה זאת אומרת "אל עליון" שאנחנו אומרים בשמונה עשרה? הרי הוא האל היחיד אז איך הוא יכול להיות עליון ביחס לאלים אחרים?
תשובה: המושג  אל עליון  נזכר בתורה (בדיוק בפרשת השבוע הזה בראשית פרק יד): (יח) ומלכי צדק מלך שלם הוציא לחם ויין והוא כהן לאל עליון: (יט) ויברכהו ויאמר ברוך אברם לאל עליון קנה שמים וארץ: (כ) וברוך אל עליון אשר מגן צריך בידך ויתן לו מעשר מכל: (כא) ויאמר מלך סדם אל אברם תן לי הנפש והרכש קח לך: (כב) ויאמר אברם אל מלך סדם הרימתי ידי אל ד  אל עליון קנה שמים וארץ: על השאלה שלך משיב הרמב"ן בפרושו לתורה: "בעבור היות בכל העמים כהנים משרתים למלאכים הנקראים "אלים", כענין שנאמר (שמות טו יא) מי כמוכה באלים, יקרא הקב"ה "אל עליון", וענינו התקיף הגבוה על כל גבוהים, כמו יש לאל ידי (להלן לא כט). ומלכי צדק לא הזכיר השם, אבל אברהם אמר ה  אל עליון (להלן פסוק כב)".
שאלה: שעון לדוד בשבת: כבוד הרב יש לנו בבית שעון לדוד חשמלי שמדליק את הדוד כל יום בשעה 14:00 למשך שעתיים כדי לחמם מים שיהיה לנו בערב. האם צריך לכבות שעון עצר זה לקראת שבת? והאם יש בעיה להשתמש במים חמים במוצאי שבת (שסביר שחוממו על ידי שעון זה). אציין כי השעון מדליק ומכבה את הדוד כל יום ואנחנו לא משנים בו דברים במהלך השבוע. נכון להיום אנחנו מקפידים לכבות את השעון לקראת שבת כי הנחנו שיש בזה בעיה, אבל החלטנו שראוי לשאול אם אנחנו באמת רוצים לדעת.
תשובה: לשואל: אין צורך להפסיק את פעולת השעון בשבת ומותר להשתמש במוצ"ש במים שהתחממו, מיד בצאת השבת ועם זאת אסור להשתמש בשבת המים האלה מפני שגורם בעקיפין לכניסת מים קרים ועל כן צריך להקפיד אחה"צ להשתמש רק בצד של המים הקרים. הרב אריה שטרן ראש מכון הלכה ברורה
שאלה: זוגיות אסורה: אני בחורה יהודיה, מסורתית. אמי מסורתית ואבי דתי. הכרתי בחור שאמו יהודיה שלמה שהוריה מסורתיים ואביו מוסלמי. אף פעם לא היה לו ספק שהוא יהודי,תמיד חגג את החגים,צם,התפלל והניח תפילין בידיעת אביוהוא כמובן מקבל אותו כיהודי ויודע שהוא יקים בית יהודי בארץ אני יודעת שמבחינה הלכתית הוא נחשב ליהודי משום שאמו יהודיה. ספרתי לאמי על הבחור היא מתנגדת באופן מוחלט לכך שיהיה איתו כי היא אומרת שאם אביו מוסלמי הוא עדיין חצי מוסלמי. ניסיתי להגיד לה שתבוא לשמוע רב, להתייעץ, אבל בגלל שכל כך חושבת שאין סיכוי שנהיה ביחד ושהוא חצי מוסלמי אז היא איננה מסכימה ולא מוכנה לשמוע על הנושא. לכן רציתי להתייעץ האם אני יכולה להיות איתו באופן מוחלט בלי שום בעיה? מה אני יכולה לעשות בכדי לשנות לאמי את התפיסה הזאת? האם יש משהו שאפשר לעשות בנושא? בנוסף, שאלתי היא כיצד אני יוכל לגשת לדבר איתה על הנושא ולהסביר לה על כך אם איננה מוכנה לשמוע כלל על הנושא? איזה דרך תוכל להמליץ לי בכדי שתקשיב לי ושתדע שזהו דבר מותר?
תשובה: וברכת ד  הלכתית הבחור הוא יהודי. אולם אם אמנם לאמך יש צער גדול מכך, נראה שכדאי לחשוב שוב כדי לא לצער את אמך, ואע"פ שאין בכך משום מצוות כבוד אב ואם, אבל יש מקום שלא לצער את אמך, וגם זה מגמילות חסדים. על כן אם לא עולה בידך לשכנע את אמך, יש מקום לשקול היטב האם הקשר הוא טוב, או שמא כדאי לנסות קשר אחר שלאמך ג"כ תהיה שמחה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שאלות הלכתיות: לכבוד הרב, אשמח למענה בנוגע לכמה דברים: 1. קריאת שמע שעל המיטה-האם מותר להגיד בגופיה ומכנס קצר למקרה שזה מה שישנים איתו בלילה (בימי קיץ חמים)? ואם אני אומרת מדי פעם בערב במקום תפילה רגילה רק את 3 הפרשיות של קריאת שמע, האם מותר גם להגיד בפיג מה או בגופיה ומכנס קצר (את התפילה הרגילה אני אומרת כמובן בלבוש מלא וצנוע וכראוי לעמידה בפני ה יתברך). 2. ברכות שונות על האוכל כמו שהכל נהיה בדברו או אשר יצר אחרי שירותים או בורא פרי העץ וכד -האם צריך להיות לבושים בצנעה כדי לאומרם? למשל, אם אני לבושה בגופיה ומכנס קצר ורוצה לברך על מים, האם זה ר כך? רוית.
תשובה: וברכת ד  אפשר לברך בלבוש שהוזכר, אבל תפילה יש לומר בכבוד ולא בלבוש מינימלי שאין דרך לעמוד לפני מלך כך. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: סעודת מיצווה לנפטר: לכבוד הרב! המקרה הוא שיש בבית אשה אבלה והיא היחידה ואין גבר שהוא גם אבל (ז"א שאי אפשר להגיד קדיש) ויחד עם זאת מעוניינים לערוך סעודת מצווה לנפטרת. שאלתי היא מהם הדינים ומה נדרש לעשות בסעודת המצווה.!
תשובה: מהשמים תנוחמו אין שום מצווה בסעודה זו. העיקר ביום כזה הוא ללמוד תורה כמה שיותר. בעדות בהם נוהגים לאכול העיקר הוא דברי התורה שנאמרים שם ולא האוכל. אני ממליץ על  ברכות  מזונות עץ אדמה ושהכל. אם בכל זאת אתה מעדיפים לאכול בת - עליכם לברך המוציא וברכת המזון ושוב העיקר דברי תורה ואחרי כן צדקה. אין נשמת הנפטרת נהנת מכך שאנו אוכלים. אחרי השיעור זכותו של הרב שלימד לומר קדיש והוא גם יכול להעביר אותה ולתת לאחד הנוכחים לומר קדיש בבנין ירושלים תנוחמו דוד לוי להסבר נוסף 098987548
שאלה: מספר שאלות: יש לי מספר שאלות שאשמח אם תוכל לענות עליהן בבקשה: 1.לאחר טיול בסניף מצאתי בתא מטען שני צעיפים.(כנראה של בנות מהסניף.) כיצד עלי להשיב אותם? לעבור ולשאול?או לתלות שלטים בסניף?והאם מותר למשל אם אני מוצאת עיפרון בבית ספר לתלות שלט ולכתוב מי שהעיפרון שלה שתיקח אותו? 2. אני בסניף שיש הפרדה בין בנים לבנות אבל עכשו הגיל שלי נכנס לח"גס וזה אומר שיש פעולות משותפות(יושבים חצי מעגל בנים חצי מעגל בנות) ארוחות יחד אפילו יהיהו אני חושבת שבתות חג"ס. אני מפחדת להגיע למצבים של קלות דעת. וגם האם מותר לי להשתתף בדיונים ולהביע את עמדתי?(כי קראתי באחת מהשאלות באתר שלא ראוי שבת תעביר חג"ס.אז אולי גם זה להשתדל בתנאים מסוימים) וגם מה נחשב דיבורי מחלוקת? האם להשתתף בדיונים זה לדבר דיבורי מחלוקת? 3.אני משתדלת לא לדבר לשון הרע ולא לשמוע וכו אבל לפעמים אני מרגישה שאין לי כמעט על מה לדבר עם חברות שלי כי הכל גובל בלשון הרע ואני גם נורא רוצה לשתף ולהגיד דברים לבנות ולא יכולה כי זה לשון הרע. למשל אסור לי נגיד לשתף חברה בכך שאני מפחדת מקלות דעת בסניף- כי אז אני בעצם אומרת על הבנות בסניף שהן מתנהגות בצורה הזו? ועל מה כן מותר לדבר שלא נחשב מושב לצים? האם אסור לפעמים סתם לדבר?ועל ב גדולה גדולה מראש!!!,
תשובה: 1. לגבי מצוות השבת אבדה: אינך חייבת לעבור בכל הסניף ולשאול אחת אחת, מספיק לתלות שלט, לבקש מהרכזת   קומונרית שתודיע או לפרסם בעיתון הסניפי וכדומה. מה שחשוב הוא שההודעה תתפרסם בפני החניכים   החניכות באופן שהגיוני שכל מי שאיבד ישמע על כך. לגבי עפרון שמצאת בבית הספר, היה כדאי שבבית הספר תהייה פינת השבת אבידה, או לוח פרסום של "השבת אבידה" שכל אחת שמוצאת משהו מפרסמת שם. אך הדבר תלוי גם בערכו של העיפרון. משום שאם לעיפרון אין בכלל ערך (הוא קטן ושבור), באופן שאם הוא היה שלך היית זורקת אותו לפח - אין צורך להרים אותו מדין השבת אבדה, מדין "והתעלמת - פעמים שאתה מתעלם". 2. לגבי כל נושא ההפרדה בסניפים: את צודקת שישנם סניפים שבהם יש פעילות מעורבת בין בנים לבנות, והפעילות מובילה לבעיות הלכתיות שונות. פעמים רבות אין הדבר תואם את השקפת ההלכה, ועלולים לעבור באופן זה חלילה על מספר איסורים, שאין כאן המקום למנותם. אך מכיוון שנושא זה הוא רגיש ומורכב מכמה היבטים, אמליץ לך להתייעץ עם רב, רבנית או מחנכת שמכירים אותך ואת המציאות אצלכם בסניף, כדי שיכוון אותך לפעול נכון להגדיל את שם ה  בעולם, ולא לפגוע בך או בסובבים אותך. רבה, הלל
שאלה: קידוש להולדת בת: בשעה טובה נולדה לנו בת ואנו רוצים לערוך קידוש ל בבית הכנסת הודיה לה על הולדתה. לשכנים שלנו נולדה גם שבועיים לפנינו בת ולעוד שכנים שבועיים אחרינו. ( הקדוש לשנו התעכב בגלל תקופת החגים שלא יצא שיש שבתות.) רצינו לשאול האם מותר לנו לעשות קידוש משותף לשלשת הלידות או שכל משפחה צריכה בנפרד להקדיש את קידוש להודות לה על החסד שה גמל להם. תזכו למצוות ולהגדיל תורה ולהאדירה!
תשובה: וברכת ד  אפשר לעשות יחד, ולפעמים יש בכך תוספת ומעלה שרבים באים ומודים לקב"ה על החסד שהשפיע בעולם. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: האם מותר לגנוב? - וינדוס לא חוקי:, רציתי לדעת אם יש בעיה לפרוץ וינדוס ולהשתמש בו אני אציין כמה דברים שיעזרו לרב 1. וינדוס נמכר בחנות מחשבים עם קוד התקנה בסביבות 500 שקל לדיסק 2. רוב המחשבים שנמכרים היום, בעל החנות מתקין מאותו הדיסק ורק משנה קודים. כי ברור שהוא לא ישלם על כל מחשב 500 שקל מכיסו לקבלת קוד. 3.האם יש לזה דין שהחברה יודעת שאפשר לפרוץ אותה ולכן יהיה מותר? 4. אם הדבר אסור זה אומר שצריך למחוק וללכת לקנות דיסק ב500 שקל? שזה לא הגיוני כי כמעט כל מחשב היום זה וינדוס לא חוקי שפרצו אותו
תשובה: לך לגנוב תוכנה זה בדיוק כמו כל גניבה אחרת ומה שאתה מציע זה לגנוב כי כולם גונבים. אין זה היתר לגנוב. כבר הגמרא מסבירה שמי שמקצר דרך השטח של חברו ואומר  כולם  עושים זאת מסבירה לו הגמרא שבעצם  כולם  הם גנבים ואין לכך שום היתר. לגבי העובדות שאתה כותב - אינן נכונות ויש בכך משום הטלת דופי והוצאת שם רע על ציבור רחב. כל מי שאני מכיר שילם על התוכנה. כל בתי התוכנה והחנויות שאני מכיר מסרבות לתת את התוכנה למי שלא קונה כחוק. (חלקם מבררים עם הלקוח את זכותו להנחה ואם אין לו כזו - עליו לשלם מחיר מלא). החברה יודעת שאפשר לפרוץ ולכן היא מבצעת אכיפה מוגברת. בשנתיים האחרונות, באמריקה, שילמו צרכנים פרטיים שהיו ברשותם תוכנות אלו ללא רשיון 75000. ידוע לי שגם באנגליה מחפשים אחרי צרכנים פרטיים העושים שימוש. - דברים אלו מדגישים שהחברה לא ויתרה ומתאמצת לחפש ולאכוף זאת. ובהצלחה דוד לוי 098987548 אתה לגבי האשמתך ש
שאלה: כל המלמד את בן חברו תורה.כאילו ילדו: לרב 1.מה פירוש המשפט "כל המלמד את בן חברו תורה מעלה עליו הכתוב כאילו ילדו? 2.מדוע כתוב כל המלמד את בן חברו תרה מעלה עליו הכתוב כאילו ילדו? 3.רב המלמד את תלמידו תורה,האם יכול להרגיש בגלל לימוד התורה שמלמד, כאילו תלמידו הוא בנו? 4.למה כתוב כל המלמד את בן חברו תורה נחשב לו כאילו ילדו,למה המשפט מדגיש בן חברו ולא משתמש בביטוי כל אדם?
תשובה: לגבי שאלותיך: 1. מה פירוש המשפט "כל המלמד את בן חברו תורה מעלה עליו הכתוב כאילו ילדו"? 2.מדוע כתוב כל המלמד את בן חברו תרה מעלה עליו הכתוב כאילו ילדו? ח דרשו זאת בפסיקתא זוטרתא - פרשת במדבר דף פג עמוד א, וכעין זה מופיע בגמרא מסכת סנהדרין דף יט עמוד ב: "ואלה שמות בני אהרן. פתח במשה ובאהרן ומפרש שמות בני אהרן מיכן אמר רבי שמואל בר נחמני כל המלמד את בן חבירו תורה כאילו הוא ילדו". ונראה שהכוונה היא שכשיהודי מלמד תורה יהודי אחר, הוא משפיע עליו שפע רוחני, ומעניק לו התגדלות רוחנית. דבר זה מהווה העצמה ובנייה של התלמיד שנחשבת בעלת ערך כאילו הוליד אותו לעולם. שהרי מטרת בואנו לעולם היא לקיים את דבר ה, ודרך לימוד התורה אנו עושים את רצון ה, ולכן זה נחשב כאילו שהולידו. אולי ניתן להוסיף, שהמלמד את יהודי תורה, מולידו לחיי העולם הבא, שבכך גורם לו שיזכה לשכר בעולם הבא, וזו ממש כמו לידה. 3.רב המלמד את תלמידו תורה,האם יכול להרגיש בגלל לימוד התורה שמלמד, כאילו תלמידו הוא בנו? התשובה לשאלה זו מורכבת. מבחינות מסוימות הרב צריך להרגיש אחריות ומחויבות כלפי תלמידיו. וכן התלמידים צריכים לחוש תחושתה הערכה לרבם, ותחושת ביטחון ברבם. מצד שני, בוודאי שהתלמידים הם אינם בניו מבחינות ממשית וכן מבחינה הלכתית. לדוגמה תלמידים לא יורשים את רבם מבחינה כלכלית, תלמידים יכולים להינשא לבת של רבם ולא חוששים שהם אביהם וכול. 4.למה כתוב כל המלמד את בן חברו תורה נחשב לו כאילו ילדו, למה המשפט מדגיש בן חברו ולא משתמש בביטוי כל אדם? התשובה לכך מדרשת הפסוק באגדה ובגמרא, ששם מדובר על כך שאהרן הכהן ילד את הילדים, ואילו משה רבנו למדם תורה, והבנים נקראו על שם שניהם. עיין תלמוד בבלי מסכת סנהדרין דף יט עמוד ב: "אמר רבי שמואל בר נחמני אמר רבי יונתן: כל המלמד בן חבירו תורה - מעלה עליו הכתוב כאילו ילדו, שנאמר ואלה תולדת אהרן ומשה, וכתיב ואלה שמות בני אהרן, לומר לך: אהרן ילד ומשה לימד, לפיכך נקראו על שמו." רבה, הלל
שאלה: אש זרה: לרב בספר במדבר פרק ג כתוב שנדב ואביהוא מתו כי הקריבו "אש זרה". שאלותיי הם: 1.מה זה אש זרה? 2.מהי האש הזרה שהקריבו נדב ואביהוא? 3.למה בעקבות הקרבתם אש זרה מתו?
תשובה: אכן, שלוש פעמים מזכירה התורה את הביטוי "אש זרה" בהקשר לנדב ואביהוא ומיתתם. נדב ואביהוא הביאו איתם אש כדי להדליק את הקטורת. הם לא היו אמורים להביא איתם אש שנוצרה על ידם, הקטורת היתה אמורה להדלק מאש שתרד מן השמיים, כמו שנאמר (ספר ויקרא פרק ט  פסוק כ"ד): "ותצא אש מלפני ה, ותאכל על המזבח את העולה ואת החלבים, וירא כל העם וירונו ויפלו על פניהם". וכך מסביר רבנו בחיי (ויקרא פרק א  פסוק ז ) את הטעות שלהם: "אמרו (בליבם): אף על פי שהאש יורדת מן השמים- מצוה להביא מן ההדיוט (כלומר מצווה שכהן יביא אש וידליק). וכתב הגאון רבינו סעדיה, בזה טעו נדב ואביהוא, שחשבו כי מלת "ונתנו" פירושה שישימו אש מן החוץ על המזבח."